**ROKIŠKIO RAJONO SAVIVALDYBĖS TARYBA**

**S P R E N D I M A S**

**DĖL ŽEMĖS MOKESČIO TARIFO NUSTATYMO IR NEAPMOKESTINAMŲ ŽEMĖS SKLYPŲ DYDŽIŲ 2019 METAMS**

2018 m. gegužės 25 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu, Lietuvos Respublikos žemės mokesčio įstatymo 6 straipsniu, 8 straipsnio 2 dalies 3 punktu ir 3 dalimi, Rokiškio rajono savivaldybės taryba n u s p r e n d ž i a:

1. Nustatyti žemės mokesčio tarifus 2019 metams (procentais nuo žemės mokestinės vertės):

1.1. žemės mokesčio tarifas – 1,5;

1.2. mokesčio tarifas už apleistas žemes – 4.

2. Nustatyti 2019 metų mokestiniam laikotarpiui neapmokestinamuosius žemės sklypų, priklausančių nuosavybės teise, dydžius fiziniams asmenims, kurių šeimose mokestinio laikotarpio pradžioje nėra darbingų asmenų ir kuriems nustatytas 0-40 procentų darbingumo lygis arba kurie yra sukakę senatvės pensijos amžių ar yra nepilnamečiai:

2.1. 0,03 ha – Rokiškio mst., Pandėlio mst., Obelių mst.

2.2. 0,5 ha – kaimo vietovėje.

3. Įpareigoti savivaldybės administracijos direktorių sudaryti netvarkomų ir apleistų ne žemės ūkio paskirties žemės sklypų sąrašus ir pateikti Panevėžio apskrities valstybinei mokesčių inspekcijai iki einamųjų metų rugpjūčio 1 d.

4. Šį sprendimą pateikti Panevėžio apskrities valstybinės mokesčių inspekcijos Rokiškio skyriui ir paskelbti savivaldybės interneto svetainėje.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagomis

Reda Dūdienė

**AIŠKINAMASIS RAŠTAS PRIE ROKIŠKIO RAJONO SAVIVALDYBĖS TARYBOS**

**SPRENDIMO PROJEKTO „DĖL ŽEMĖS MOKESČIO TARIFO IR NEAPMOKESTINAMŲ ŽEMĖS SKLYPŲ NUSTATYMO 2019 METAMS“**

**Sprendimo projekto tikslas ir uždaviniai.**

Nustatyti žemės mokesčio tarifus 2019 metams.

**Šiuo metu esantis teisinis reglamentavimas.**

Sprendimo projektas yra parengtas vadovaujantis. Lietuvos Respublikos žemės mokesčio įstatymu .

**Sprendimo projekto esmė.** Teikiamas alternatyvus siūlymasnustatyti žemės mokesčio tarifą 2019 metams- 1,5 proc. Klausimas buvo svarstytas su Ūkininkų sąjunga ir buvo pritarta. Skirtumas tarp teikiamo tvirtinti 1,3 proc. tarifo ir 1,5 proc. tarifo sumine išraiška preliminariai sudarytų 106,5 tūkst. Eurų. Šios lėšos būtų nukreiptos priešgaisriniams automobiliams įsigyti.

|  |  |
| --- | --- |
|  |  |

**Galimos pasekmės, priėmus siūlomą tarybos sprendimo projektą:**

**neigiamos:** neigiamų pasekmių nenumatoma;

**teigiamos:** tikėtinos didesnės mokesčio įplaukos.

**Sprendimo nauda rajono gyventojams**. Iš papildomai gauto mokesčio bus įsigyti priešgaisriniai automobiliai, o tai leis greičiau ir operatyviau Priešgaisrinei tarnybai kovoti su gaisrais.

**Finansavimo šaltiniai ir lėšų poreikis**: nereikalingas.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su LR Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.